[{"text_idx": "#000000", "text": "Bizkaiko industrializazioaren historia interpretatzeko leku aparta da Barakaldo, dauzkan iraganeko arrastoengatik. Eraikin eta leku askotan topa ditzakegu iragan industrialaren arrastoak, atzean geratu den garai bateko sinboloak baitira. Interesdun beste leku batzuekin batera, dagoeneko katalogatua eta babestua dagoen ondare industrial oparoan murgil gaitezke hiri ibilbide industrial honetan: Rafael Echevarria eta Amalia Echevarrietak Ricardo Bastida arkitektoari 1916an enkargatu, eta, gaur egun, Monumentu Multzo izendatua izan den Munoa Jauregitik hasi eta langileen etxebizitza humanistetan edo hiltegi zaharrean buka. Tartean ikusi ahal izango ditugu mea ontziraleku eta zamalanetako kaien Monumentu Multzoa, bai eta Franco Belga, Orconera, Iron Ore eta Sefanitroren zamatokiak ere. Barakaldoko historia industrialean zehar iraganera eramaten gaituen paseo atsegin bat ere izango dugu. Txoko liluragarriak ezagutzeko aukera eskaintzen du, ohiko ibilaldi turistikoetatik urrun."}, {"text_idx": "#000005", "text": "2002an berreskuratu eta zaharberritu zen zamatoki hau; egun, itsasadarrerako begiratoki paregabea dugu."}, {"text_idx": "#000006", "text": "Sefanitro konpainiaren hormigoi armatuzko zamatoki honen arkitektura arrazionalista espresionista da. Kaiaren mailatik oso gora altxa zezakeen karga."}, {"text_idx": "#000008", "text": "Itsasadarraren alboetan dozenaka zamatoki zeuden, eta horietatik guztietatik, honako honek eta Franco-Belgarenak bakarrik diraute zutik. Egun, ur gainean eraikitako zurezko zamatoki zaharrena dugu."}, {"text_idx": "#000011", "text": "Bi pabiloi horiek zalantzarik gabeko balio historikoa dute, azken batean, Orconera Iron Ore Company Limited meatze-konpainiaren trenbide-lantegia baitzen. Konpainia hori garrantzitsuena izan zen Bizkaian 1871 eta 1876 bitartean sortu ziren meatze-enpresen artean."}, {"text_idx": "#000013", "text": "Frantziako Bigarren Inperioko estiloari jarraitzen zaion luxuzko jauregia da, eta estilo ingelesezko lorategi handi eta dotore batek inguratzen du. Garaiko euskal eta europar burgesiaren arkitekturaren erakusle garrantzitsua dugu. XIX eta XX mendeetako industria- eta merkataritza-burgesia bizkaitarraren ordezkari Horacio Echevarrietaren egoitza izan zen."}, {"text_idx": "#000014", "text": "Azkueren ingurubidea, 1 \u2013 48902"}]